wickkiey/tamil-wikipedia-markdown huggingface dataset:
# தாரக்நாத் பாலித்

**சர் தாரக்நாத் பாலித் (Sir Taraknath Palit)** (1831 &ndash; 1914) இவர் மேற்கு வங்கத்தைச் சேர்ந்த இந்திய வழக்கறிஞராகவும், தொண்டு நடவடிக்கைகளில் ஈடுபடுபவராகவும் இருந்தார். மேலும், பிரிவினையின் போது சுதேசி இயக்கத்துடன் தொடர்பிலிருந்தார். கொல்கத்தா பல்கலைக்கழகம் மற்றும் ஜாதவ்பூர் பல்கலைக்கழகம் ஆகியவை நிறுவப்பட்டதன் பின்னணியில் இருந்த முக்கிய நபர்களில் இவரும் ஒருவராவார்.  

## ஆரம்ப கால வாழ்க்கை
தாரக்நாத் 1831ஆம் ஆண்டில் கொல்கத்தாவில் செல்வந்தரான காளிசங்கர் பாலித்தின் ஒரே மகனாகப் பிறந்தார். இவர் மேற்கு வங்காளத்தின் ஹூக்லி மாவட்டத்தின் அமர்பூரில் வளர்க்கப்பட்டார்.  

## கல்வி
தாரக்நாத் கொல்கத்தாவின் இந்துப் பள்ளியில் கல்லூரியில் பட்டம் பெற்றார். பின்னர் இவர் இங்கிலாந்து சென்று சட்டம் பயின்றார்.  

1913 சனவரி 1 அன்று இவருக்கு பிரிட்டிசு அரசாங்கத்திடமிருந்து *நைட்* பட்டம் வழங்கப்பட்டது.  

## இறப்பு
இவர் 1914 அக்டோபர் 3, அன்று இறந்தார்.
# பூபேந்திர நாத் போசு


**பூபேந்திர நாத் போசு (Bhupendra Nath Bose)** (1859 சனவரி 13 - 1924 செப்டம்பர் 13) இவர் ஓர் இந்திய அரசியல்வாதியாகவும் மேலும்,1914இல் இந்திய தேசிய காங்கிரசின் தலைவராகவும் இருந்தார்.  

## ஆரம்ப வாழ்க்கை
போசு 1859 இல் மேற்கு வங்காளத்தின் இராதாநகரில் பிறந்தார். 1880இல் கொல்கத்தாவின் மாநிலக் கல்லூரியில் பட்டம் பெற்றார். 1881இல், இவர் தனது முதுகலை பட்டத்தையும் மற்றும் சட்டப் பட்டத்தையும் முடித்தார். பின்னர், இவர் பி.என். பாசு அண்ட் கம்பெனி என்ற சட்ட நிறுவனத்தை நிறுவினார். அதன் அலுவலகம் இன்றும் கொல்கத்தாவின் ஹூக்லி மாவட்டத்தில் உள்ளது  

## பணிகள்
1904 முதல் 1910 வரை போசு வங்காள சட்டமன்றதின் உறுப்பினராக இருந்தார். இந்த காலகட்டத்தில், இவர் தேசியவாத இயக்கத்தில் ஈடுபட்டார். 1905இல் மைமன்சிங்கில் நடைபெற்ற வங்காள மாகாண மாநாட்டிற்கு தலைமை தாங்கினார். இவர் பிரிவினைக்கு எதிரான போராட்டத்திலும், வங்காளம் முழுவதும் பிரிட்டிசு பொருட்களுக்கு எதிரான பிரச்சாரத்திலும் ஈடுபட்டார். பின்னர், 1907ஆம் ஆண்டில், இவர் தேசியவாத நடவடிக்கைகளுக்காக கொல்கத்தாவில் பிரிட்டிசாரால் கைது செய்யப்பட்டு காவலில் வைக்கப்பட்டார். 1910இல் பத்திரிகைச் சட்டம் நிறைவேற்றப்படுவதை இவர் எதிர்த்தார்.  

போசு 1917 முதல் 1923 வரை இந்திய வெளியுறவுத்துறை செயலாளரின் உறுப்பினராகவும், அதில் சார்பு செயலாளராகவும் இருந்தார். 1923இல் இவர் வங்காள ஆளுநரின் செயற்குழு உறுப்பினராக நியமிக்கப்பட்டார். பின்னர் கொல்கத்தா பல்கலைக்கழகத்தின் துணைவேந்தரானார். கொல்கத்தாவின் மோகன் பாகன் கால்பந்து சங்கத்தின் முதல் தலைவராக இருந்தார்.  

## இறப்பு
பூபேந்திர நாத் போசு 1924 இல் இறந்தார்.
# வீரத்தமிழர் முன்னணி



**வீரத்தமிழர் முன்னணி** என்பது நாம் தமிழர் கட்சியின் ஒரு துணை அமைப்பாகும். இது தமிழர் மெய்யியல் மீட்பை நோக்கமாக கொண்டு செயல்படுகிறது.  

## துவக்கமும் நிகழ்ச்சிகளும்
வீரத்தமிழர் முன்னணி 2015 ஆம் ஆண்டு பிப்ரவரி 7 ஆம் தேதி பழனியில் நகரில் உள்ள பழனி ஆண்டவர் கல்லூரியில் துவக்கப்பட்டது. இதனைத் துவக்கிய சீமான் இறைநம்பிக்கை கொண்டவர்கள், திருவள்ளுவர் நெறிகளைப் பின்பற்றுவோர்களுக்காக இந்த இயக்கம் துவக்கப்பட்டதாகவும் இது திராவிட இயக்கத்திற்கு மாற்றாகச் செயற்படும் என்றும் தெரிவித்துள்ளார். "வேல் வழிபாடு" 2016 ஆம் ஆண்டு முதல் முருகனுக்கு உகந்த நாளான தைப்பூச நாளில் கொண்டாடி வருகிறது. ஒவ்வொரு தைப்பூச நாளன்றும் தமிழக அரசு அரசுப்பொது விடுமுறையாக அறிவிக்க வேண்டும் என கோரிக்கை வைத்துள்ளது.  

## மேலும் பார்க்க
நாம் தமிழர் கட்சி
# Module:Authority control files

local p = {}  

function p.files  
local nav = require( 'Module:Navbox' )  
local conf = require( 'Module:Authority control' ).conf  
local exclude = {  
['MBAREA'] = 'redundant MusicBrainz link',  
['MBI'] = 'redundant MusicBrainz link',  
['MBL'] = 'redundant MusicBrainz link',  
['MBP'] = 'redundant MusicBrainz link',  
['MBRG'] = 'redundant MusicBrainz link',  
['MBS'] = 'redundant MusicBrainz link',  
['MBW'] = 'redundant MusicBrainz link',  
}  

local elements = {}  
for _, c in pairs( conf ) do  
if exclude[c[1]] == nil then  
table.insert( elements, c[2] )  
end  
end  

return nav._navbox( {  
name = 'Authority control files',  
navbox,  
title = 'ஆளுமைக் கட்டுப்பாடு கோப்புகள்',  
body,  
state = 'collapsed',  
list1 = table.concat( elements, ' • ' )  
} )  
end  

return p
# வீக்சைட்டு


**வீக்சைட்டு** *(Weeksite)* என்பது K<sub>2</sub>(UO<sub>2</sub>)<sub>2</sub>Si<sub>6</sub>O<sub>15</sub>·4(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் யுரேனியம் சிலிக்கேட்டு கனிமமாகும். பொட்டாசியம் யுரேனைல் சிலிக்கேட்டு என்று அழைக்கப்படும் இதன் கடினத்தன்மை மோவின் அளவுகோலில் 1-2 என மதிப்பிடப்படுகிறது. அமெரிக்க புவியியல் ஆய்வு நிறுவனத்தின் கனிமவியலாளர் அலைசு மேரி தௌசு வீக்சு (1909–1988) என்பவர் நினைவாக கனிமத்திற்கு இப்பெயர் சூட்டப்பட்டது. என்ற குறியீட்டால் அடையாளப்படுத்துகிறது.  

வீக்சைட்டு பார்ப்பதற்கு மற்ற யுரேனியம் தாதுக்களான கார்னோடைட்டு மற்றும் சிப்பைட் போன்றவற்றைப் போல இருக்கிறது. இவை இரண்டும் பொதுவாக மணற்கற்கள் அல்லது சுண்ணாம்புக் கற்கள் போன்ற மற்ற பாறைகளில் உருவாகும் ஆக்கிரமிப்புகளாகும்.  

அமெரிக்காவின் உட்டா மாநிலம் யூவாப் மாகாணத்தின் தாமசு மலைத்தொடரில் இருக்கும் தோபாசு மலையில் வீக்சைட்டு முதன்முதலில் 1960 ஆம் ஆண்டு கண்டுபிடிக்கப்பட்டது.  

அமுதக்கல் எனப்படும் அணிகற்களின் நரம்புகளுக்குள்ளும், இரியோலைட்டு மற்றும் அக்ளோமொரேட்டுகள் எனப்படும் பாறைகளுக்குள்ளும், மணற்கல் மற்றும் சுண்ணாம்புக் கற்களில் ஆக்கிரமிப்புகளாகவும் வீக்சைட்டு காணப்படுகிறது. அமுதக்கல், சால்செதோனி, கால்சைட்டு, கிப்சம், புளோரைட்டு, யுரேனினைட்டு, தோரோ கும்மைட்டு, யுரேனோஃபேன், போல்ட்டுவூதைட்டும் கார்னோடைட்டு, மார்கரிட்டாசைட்டு ஆகிய கனிமங்கள் வீக்சைட்டுடன் சேர்ந்து காணப்படுகின்றன.
# நாற்கரப் பாதுகாப்புப் பேச்சுவார்த்தை



**நாற்கரப் பாதுகாப்புப் பேச்சுவார்த்தை** (ஆங்கிலம்: **Quadrilateral Security Dialogue** அல்லது **Quad**) என்பது அமெரிக்க ஐக்கிய நாடுகள், யப்பான், ஆத்திரேலியா மற்றும் இந்தியா ஆகிய நான்கு நாடுகளுக்கு இடையிலான முறைசாரா மூலோபாய மன்றம் ஆகும். உறுப்பு நாடுகளுக்கு இடையில் பகுதியளவு வழக்கமான உச்சி மாநாடுகள், தகவல் பரிமாற்றங்கள் மற்றும் போர்ப்பயிற்சி ஆகியவற்றின் மூலம் இந்த மன்றம் பராமரிக்கப்படுகிறது. இந்த மன்றமானது ஒரு பேச்சு வார்த்தையாக 2007ஆம் ஆண்டு யப்பான் பிரதமர் சின்சோ அபேயால் , அமெரிக்க ஐக்கிய நாடுகளின் துணை ஜனாதிபதி டிக் சேனி, ஆத்திரேலியாவின் பிரதமர் ஜோன் ஹவார்ட் மற்றும் இந்தியப் பிரதமர் மன்மோகன் சிங் ஆகியோரின் ஆதரவுடன் தொடங்கப்பட்டது. பேச்சுவார்த்தைகளுடன் இந்த மன்றத்தின் மூலம், இதற்கு முன் இல்லாத வகையில் மலபார் பயிற்சி என்று அழைக்கப்படும் கூட்டு இராணுவப் பயிற்சிகளும் மேற்கொள்ளப்படுகின்றன. இந்தத் தூதரக மற்றும் இராணுவ ஏற்பாடானது, பொதுவாக அதிகரித்து வரும் சீனப் பொருளாதார மற்றும் இராணுவ சக்திக்குப் பதிலாகக் கருதப்படுகிறது. இதில் கலந்து கொண்ட நாடுகளுக்கு முறைப்படித் தூதரகங்கள் மூலம் சீன அரசாங்கம் எதிர்ப்பு தெரிவித்தது.  

இம்மன்றத்தின் முதல் மறு செய்கையானது 2007ஆம் ஆண்டு பிரதமர் ஜோன் ஹவார்டின் ஆட்சியின்போது ஆத்திரேலியா பின்வாங்கியதால் முடிந்துபோனது. சீனாவுக்கு எதிரானது எனக் கருதப்படும் ஒரு கூட்டணியில் அதன் வரலாற்று ரீதியான 2 எதிரிகளான யப்பான் மற்றும் இந்தியாவுடன் இணைய ஆத்திரேலியா விரும்பவில்லை என்பதை இது காட்டியது. ஹவார்டுக்குப் பின் வந்த கெவின் ரட்டின் ஆட்சியிலும் இந்த நிலையானது மீண்டும் உறுதிப்படுத்தப்பட்டது.. ரட் மற்றும் அவருக்குப் பின் வந்த ஜூலியா கிலார்ட் ஆகியோரின் ஆட்சியின்போது ஐக்கிய அமெரிக்கா மற்றும் ஆத்திரேலியாவுக்கு இடையேயான இராணுவ ஒத்துழைப்பானது மீண்டும் தொடங்கப்பட்டது. இதன் காரணமாக ஐக்கிய அமெரிக்க ஈரூடகப் படைப் பிரிவானது ஆத்திரேலியாவின் டார்வின் நகருக்கு அருகில் திமோர் கடல் மற்றும் லோம்போக் நீரிணைக்கு அருகில் நிறுவப்பட்டது.. எனினும் இந்தியா, யப்பான் மற்றும் ஐக்கிய அமெரிக்க நாடுகள் ஆகியவை தொடர்ந்து கூட்டுக் கடற்படைப் பயிற்சிகளை மலபார் பயிற்சி மூலம் தொடர்ந்து நடத்தின.  

எனினும் 2017 ஆம் ஆண்டின் தென்கிழக்கு ஆசிய நாடுகளின் உச்சி மாநாட்டின்போது இம்மன்றத்தின் அனைத்து நான்கு உறுப்பு நாடுகளும் கூட்டணியை மீளுருவாக்கம் செய்ய பேச்சுவார்த்தையில் பங்கேற்றன. சீனா மற்றும் அதன் எல்லை விரிவாக்கம் செய்யும் இலட்சியங்கள் ஆகியவற்றால் தென்சீனக் கடல் பகுதியில் உருவாகிய பதட்டமான சூழ்நிலைக்கு நடுவே ஆத்திரேலியாவின் பிரதமர் மால்கம் டேர்ன்புல், யப்பானின் பிரதமர் சின்சோ அபே, இந்தியாவின் பிரதமர் நரேந்திர மோதி மற்றும் அமெரிக்க ஐக்கிய நாடுகளின் ஜனாதிபதி டோனால்ட் டிரம்ப் ஆகியோர் மணிலாவில் பாதுகாப்பு ஒப்பந்தத்தைப் புதுப்பிக்க ஒப்புக்கொண்டனர்.  

, யப்பான், இந்தியா, ஆத்திரேலியா மற்றும் சிங்கப்பூர் ஆகிய நாடுகளின் கடற்படைக் கப்பல்கள் 2007ஆம் ஆண்டு வங்காள விரிகுடாவில் மலபார் போர்ப் பயிற்சியின்போது.]]
# சிறிசு சந்திர நந்தி


**மகாராஜா சிறிசு குமார் நந்தி (Maharaja Srish Kumar Nandy)** (1897-1952) இவர் கோசிம்பசார் பகுதியின் கடைசி ஜமீந்தாரும், பிரபல எழுத்தாளரும், அரசியல்வாதியும் மற்றும் வங்காளத்தின் நில உரிமையாளருமாவார். இவர் சர் மகாராஜா மணிந்திர சந்திர நந்தியின் மூத்த மகனாவார்  

## அரசியல் பணி
இவர் 1936 வங்காளத் தேர்தல்களில் சுயேட்சை வேட்பாளராகத் தேர்ந்தெடுக்கப்பட்டார் பின்னர் வங்காள அரசாங்கத்தில் நீர்ப்பாசனம், தகவல் தொடர்பு மற்றும் பணிகளுக்குப் பொறுப்பான அமைச்சராக 1936-1941 ஆண்டுகளில் அபுல் காசெம் பசுலுல் ஹக் அமைச்சரவையில் பணியாற்றினார். இவர் 1924 முதல் வங்காள சட்டமன்ற உறுப்பினராகவும் இருந்தார். இவர் ஆரம்பத்தில் இந்து மகாசபையுடன் தொடர்பு கொண்டிருந்தார் ஆனால் பின்னர் காங்கிரசில் சேர்ந்தார்.  

## படைப்புகள்
*பெங்கால் ரிவர்ஸ்* மற்றும் *அவர் எகனாமிக்ஸ் வெல்பேர்*, *பிளட் அன்ட் இட்ஸ் ரெமடி* , *மோனோபதி* (மனதைப் பற்றிய ஒரு நோயியல் ஆய்வு) - ஒரு நகைச்சுவை நாடகம், *தஸ்யு துஹிதா* (இராபரின் மகள்) - ஐந்து பேர் நடிக்கும் ஒரு நாடகம் போன்ற புத்தகங்களை எழுதியுள்ளார். .  

## பணிகள்
இவரது தந்தையின் நினைவாக அவர் நிறுவிய மகாராஜா மணிந்திர சந்திர கல்லூரி நினைவுச்சின்னமாக நிற்கிறது. பின்னர், இவர் மகாராஜா சிறிசு சந்திர கல்லூரி என்று அழைக்கப்படும் மற்றொரு நிறுவனத்தை நிறுவி நிதியளித்தார். இவர் உயர் கல்விக்கானப் பள்ளியை நிறுவினார். (எத்தோரா, சலன்பூர் பகுதி, பாசிம் பர்தாமனில் உள்ள எத்தோரா சிறிசு சந்திர நிறுவனம்.)
# இந்திரா தேவி சௌதுராணி


**இந்திரா தேவி சௌதுராணி (Indira Devi Chaudhurani)** ( 1873 திசம்பர் 29 - 1960 ஆகத்து 12) இவர் ஓர் இந்திய இலக்கிய பிரமுகரும், எழுத்தாளரும் மற்றும் இசைக்கலைஞருமாவார். தாகூர் குடும்பத்தில் பிறந்த இந்திரா, சத்யேந்திரநாத் தாகூர் மற்றும் ஞானதாநந்தினி தேவி ஆகியோரின் இளைய குழந்தையும் மற்றும் சுரேந்திரநாத் தாகூரின் தங்கையுமாவார். இவரது மாமா இரவீந்திரநாத் தாகூரின் பல பாடல்களுக்கு இசையமைத்தற்காக இவர் குறிப்பிடப்படுகிறார். இவரது இலக்கியப் படைப்புகளுக்கு இரவீந்திரநாத் தாகூர் மிகவும் உதவியாக இருந்தார். இந்திரா தேவி சௌதுராணி 1960இல் இறந்தார்.  

## சுயசரிதை
இந்திரா தேவி 1873 திசம்பர் 29 அன்று சத்யேந்திரநாத் தாகூர் மற்றும் ஞானதாநந்தினி தேவி ஆகியோருக்கு பிஜாப்பூரில் பிறந்தார் . இவர் தனது குழந்தைப் பருவத்தை இங்கிலாந்தில், பிரைட்டனில் கழித்தார். இந்த காலத்தில் இவரும் இவரது சகோதரர் சுரேந்திரநாத்தும் ஓராண்டு கழித்து இவர்களுடன் இணைந்த மாமா இரவீந்திரநாத் தாகூருடன் மிகவும் நெருக்கமாக இருந்தனர். இவரது ஆரம்பக் கல்வி இந்தியாவில், சிம்லாவில் உள்ள ஆக்லாந்து மாளிகையிலும், கொல்கத்தாவில் உள்ள லோரெட்டோ கான்வென்ட்டிலும் இருந்தது. 1892ஆம் ஆண்டில், இந்திரா கொல்கத்தா பல்கலைக்கழகத்தில் பிரெஞ்சு மொழியில் முதல் வகுப்பு கௌரவத்துடன் பட்டம் பெற்றார்.  

## படைப்புகள்
இந்திரா பெங்காலி மொழியில் ஜான் ரஸ்கின் படைப்புகளையும், பிரெஞ்சு இலக்கியத்தையும் மொழிபெயர்த்தார். மேலும் இரவீந்திரநாத்தின் படைப்புகளின் வெளியிடப்பட்ட மொழிபெயர்ப்புகளையும் ஆங்கிலத்தில் மொழிபெயர்த்தார். இந்திரா பெண்கள் பிரச்சினைகளுக்கு வலுவான ஆதரவாளராக இருந்தார். மேலும் இந்தியாவில் பெண்களின் நிலைப்பாடு குறித்து பல படைப்புகளை எழுதியுள்ளார்.  

## இசை ஆர்வம்
இந்திரா ஆரம்பகாலத்தில் இசையில் ஆர்வம் காட்டினார். கின்னரப்பெட்டி(பியானோ), வயலின்<nowiki/>மற்றும் சித்தாரில் தேர்ச்சி பெற்றார். மேலும் இந்தியப் பாரம்பரிய இசை மற்றும் மேற்கத்திய செந்நெறி இசை ஆகிய இரண்டிலும் பயிற்சி பெற்றார். பின்னர் டிரினிட்டி இசைக் கல்லூரியில் சான்றிதழ் பெற்றார். தாகூரின் கிட்டத்தட்ட இருநூறு பாடல்களுக்கு இவர் இசை அமைத்ததாக குறிப்பிடப்படுகிறது. இவர் பிரம்மசங்கீதத்தின் இசையமைப்பாளராக இருந்தார். மேலும் இசை குறித்த பல கட்டுரைகளையும் எழுதியுள்ளார். பிற்கால வாழ்க்கையில், விஸ்வ-பாரதி பல்கலைக்கழகத்தில் சங்கீத பாவனையை நிறுவுவதில் இந்திரா தேவி முக்கியப் பங்கு வகித்தார். மேலும் சிறுகு காலத்திற்கு பல்கலைக்கழகத்தின் வேந்தராகப் பணியாற்றினார்.  

## கௌரவம்
இந்திராவுக்கு 1944இல் கொல்கத்தா பல்கலைக்கழகத்தில் புவனமோகினி தங்கப் பதக்கம் வழங்கப்பட்டது. மேலும் 1957ஆம் ஆண்டில் விஸ்வ பாரதி பல்கலைக்கழகத்தில் *தேசிகோட்டம்* (டி.லிட்.) பட்டம் பெற்றார்., 1959இல் ரவீந்திர விருதுக்கான தொடக்க விருதும் பெற்றார். இந்திரா 1899இல் பிரமாதா சவுத்ரி என்பவரை மணந்தார்.
# சுரேந்திரநாத் தாகூர்


**சுரேந்திரநாத் தாகூர் (Surendranath Tagore)** (1872-1940) இவர் ஓர் பெங்காலி எழுத்தாளரும், இலக்கிய அறிஞரும் மற்றும் மொழிபெயர்ப்பாளரும் ஆவார். குறிப்பாக இரவீந்திரநாத் தாகூரின் பல படைப்புகளை ஆங்கிலத்திற்கு மொழிபெயர்த்ததில் இவர் குறிப்பிடத்தக்கவராவார்.  

## ஆரம்பகால வாழ்க்கை மற்றும் பின்னணி
கொல்கத்தாவின் தாகூர் குடும்பத்தில் உறுப்பினரான இவர் 1872இல் மும்பையில் சத்யேந்திரநாத் தாகூர் மற்றும் ஞானதானந்தினி தேவி ஆகியோருக்குப் பிறந்தார். ஒரு பிரபல இலக்கிய எழுத்தாளரும், எழுத்தாளரும் மற்றும் இசைக்கலைஞருமான சுரேந்திரநாத்தின் சகோதரி இந்திரா தேவி சௌதுராணி, 1873 இல் பிறந்தார். சுரேந்திரநாத்1893இல் கல்கத்தாவின் புனித சேவியர் கல்லூரியில் பட்டம் பெற்றார். மேலும் இவரது வாழ்க்கையின் ஆரம்ப கட்டத்தில் இவர் இந்திய தேசியவாத இயக்கத்தில் ஈடுபட்டார்.  

## தொழில்
இவர் 1899 இல் மும்பையில் இயில்வே தொழிலாளர்களின் வேலைநிறுத்தத்தை ஆதரித்தார். பின்னர் 1905 வங்காளப் பிரிவினைக்கு எதிராக வங்காள சுதேசி இயக்கத்தில் ஈடுபட்டார். பிரமாதா மித்ராவின் கீழ் நிறுவப்பட்ட அனுசீலன் சமிதியின் பொருளாளராக பணியாற்றியபோது, சுரேந்திரநாத் இந்திய சுதந்திரத்திற்கான புரட்சிகர இயக்கத்தின் ஆரம்ப கட்டத்தில் ஈடுபட்டதாக நம்பப்படுகிறது. சுரேந்திரநாத் பல இந்தியர்களுக்கு சொந்தமான வங்கிகள் மற்றும் காப்பீட்டு நிறுவனங்களை நிறுவிய பெருமைக்குரியவராவார். இதன் மூலம் இவர் உள்நாட்டு தொழில்களை ஊக்குவிக்க முயன்றார்.  

## பணிகள்
விஸ்வபாரதி பல்கலைக்கழகத்தை நிறறுவுவதற்கான ஆரம்ப கட்டங்களில் சுரேந்திரநாத்தின் பணி முக்கியமானதாகக் கருதப்படுகிறது. மேலும் இவர் பல்கலைக்கழக வெளியீட்டு குழுவிலும் இடம் பெற்றார். 1923 சூலை முதல் 1929 ஏப்ரல் வரை *தி விஸ்வ-பாரதி* என்ற காலாண்டு இதழின் ஆசிரியராகவும் பணியாற்றினார்.  

## படைப்புகள்
சுரேந்திரநாத் சிறு வயதிலிருந்தே தனது மாமா இரவீந்திரநாத் தாகூரால் செல்வாக்கு பெற்றார். இதனால் இவர் இலக்கியத்தில் ஆர்வத்தை வளர்த்துக் கொண்டார். சுரேந்திரநாத்தின் படைப்புகளில் தனது சொந்த படைப்பு படைப்புகளும், இரவீந்திரநாத்தின் படைப்புகள் வங்காளத்திலிருந்து ஆங்கிலத்திற்கு மொழிபெயர்ப்பும் அடங்கும். சுரேந்திரநாத்தின் சொந்த குறிப்பிடத்தக்க இலக்கிய படைப்புகளில் விஞ்ஞானத்தின் பல்வேறு அம்சங்கள் குறித்த கட்டுரைகள் அடங்கியிருந்தன. அவை *சாதனா* மற்றும் *பாரதி* இதழ்களில் வெளியிடப்பட்டன. நவீன மதிப்பாய்வு மற்றும் *பிரபாசி* ஆகியவற்றிலும் இவர் பங்களித்தார். மொழிபெயர்ப்புகளில் குறிப்பிடப்பட்ட படைப்புகளில், இரவீந்திரநாத்தின் படைப்புகளான தி ஹோம் அண்ட் தி வேர்ல்ட் (1919)*,* *கிளிம்ப்ஸஸ்* ஆப் பெங்கால் பிரம் லெட்டர்ஸ் (1921), மற்றும் 1950 இல் *போர் சாப்டர்ஸ்* (அவரது மரணத்திற்குப் பிறகு வெளியிடப்பட்டது) ) போன்றவை. சுரேந்திரநாத் தாகூர் 1940இல் இறந்தார்.
# மெர்வி



**மெர்வி** (**Merv**) (, *Мерв*, مرو; , *Marv*); பின்னர் **Alexandria** and subsequently **Antiochia in Margiana** நடு ஆசியாவின் வடக்கு ஈரானில் அமைந்த பண்டைய நகரமும் , யுனெஸ்கோவின் பட்டியலில் உள்ள உலகப் பாரம்பரியக் களகளில் ஒன்றாகும்.  

இப்பண்டைய நகரம், நடு ஆசியாவின் துர்க்மெனிஸ்தான் நாட்டின் பட்டுப் பாதை அருகே அமைந்துள்ளது. பாரசீகம், பௌத்தம், செல்யூக், மங்கோலியர்கள், துருக்மேனியர்கள் போன்ற பல இன மக்களின் பண்பாட்டு வரலாற்றை இந்நகரம் கொண்டிருந்தது.  

கிமு 3,000 முதல் 18-ஆம் நுற்றான்டு வரை இந்நகரம் மக்கள் குடியிருப்பை தொடர்ந்து கொண்டிருந்தது. வரலாற்றில் இந்நகரம் பல பேரரசுகளின் கைகளில் மாறி மாறிச் சென்றது. மெர்வி நகரம், அகாமனிசிய பேரரசின் மார்கியானா மாகாணத்தின் ஒரு மையமாக விளங்கியது. பின்னர் இந்நகரம் கிமு 550 முதல் கிபி 1796 முடிய அகாமனிசியப் பேரரசு, செலூக்கியப் பேரரசு,கிரேக்க பாக்திரியா பேரரசு, பார்த்தியப் பேரரசு, இந்தோ-கிரேக்கர்கள், குசானப் பேரரசு, சாசானியப் பேரரசு, குசான-சாசானிய இராச்சியம், அரபு கலிபகம், சபாரித்து வம்சம், செல்யூக் பேரரசு, தைமூரிய வம்சம், சபாவித்து வம்சம் மற்றும் அப்சரித்து இராச்சியங்களின் கீழ் இருந்தது. கிபி 1221-இல் மங்கோலியர்கள் மெர்வி நகரத்தை முற்றுகையிட்டு முற்றிலும் அழித்து சிதைத்து, பத்து இலட்சம் மக்களைக் கொன்றனர். 1789-இல் மீண்டும் மறுசீரமைக்கப்பட்ட் மெர்வி நகரத்தை, 1800 முதல் முற்றிலும் கைவிட்டனர்.  

குசான-சாசானிய இராச்சிய மன்னர் முதலாம் ஹோர்மிஸ்டு குசான்ஷா மெர்வி நகரத்தின் தங்க நாணயச்சாலையில் வெள்ளி மற்றும் தங்க நாணயகளை உருவாக்கி வெளியிட்டார்.  

பண்டைய மெர்வி நகரம்]]  

## படக்காட்சிகள்
# கதிரவ மறைப்பு சூன் 21, 2020

, பெய்காங் நகரில் வலய மறைப்பு]]  

**வலய கதிரவ மறைப்பு** (*annular solar eclipse*) ஒன்று 2020 சூன் 21 இல் நிகழ்ந்தது. புவிக்கும் கதிரவனுக்கும் இடையே நிலா வரும் போது கதிரவ மறைப்பு முழுமையாகவோ அல்லது பகுதியாகவோ புவியில் இருந்து பார்ப்பவர்களுக்குத் தோன்றுகிறது. நிலாவின் தோற்ற விட்டம் கதிரவனுடையதை விடக் குறைவாக இருக்கும் போது வலய மறைப்பு ஏற்படுகிறது. இதன்போது, கதிரவனின் பெரும்பாலான கதிர்கள் புவிக்கு வருவது தடுக்கப்பட்டு சூரியன் வட்டவலயமாகத் தோன்றுகிறது. வலய மறைப்பு புவியின் ஒரு பகுதியில் ஆயிரக்கணக்கான கிலோமீட்டர் அகலத்தை சுற்றியுள்ள பகுதியில் தெரியும்.  

இந்த கதிரவ மறைப்பு 2019 சூலை 2 மறைப்பிற்குப் பின்னர் ஒரு சந்திர ஆண்டிற்குப் பின்னர் ஏற்பட்டுள்ளது.  

இந்த வலய மறைப்பின் பாதை கொங்கோ குடியரசு, காங்கோ மக்களாட்சிக் குடியரசு, மத்திய ஆப்பிரிக்கக் குடியரசு, தெற்கு சூடான், எத்தியோப்பியா, எரித்திரியா,, சீபூத்தீ உட்பட்ட மத்திய மற்றும் கிழக்கு ஆபிரிக்கா; யெமன், ஓமான் உட்பட்ட தெற்கு அராபியத் தீபகற்பம்; தெற்கு சவூதி அரேபியா; தெற்கு பாக்கித்தான், வடக்கு இந்தியா, நேபாளம், திபெத்து உட்பட தெற்காசியாவின் சில பகுதிகள், இமயமலை; தெற்கு சீனா, தைவான் உட்பட்ட கிழக்காசியா, குவாம் உட்பட்ட மைக்குரோனீசியா ஆகியவற்றூடாக சென்றது. பகுதி மறைப்பு ஆப்பிரிக்காவின் ஏனைய பகுதிகள், தென்கிழக்கு ஐரோப்பா, ஆசியாவின் பெரும்பாலான பகுதிகள் (வடக்கு சைபீரியா, சாவகம் தவிர்த்து), நியூ கினி, வடக்கு ஆத்திரேலியா ஆகிய பகுதிகளில் அவதானிக்கப்பட்டது. ஐரோப்பாவில் பகுதி மறைப்பு பெருஜியா, லிவீவ், யாரோசிலாவ் ஆகியவற்றில் தென்பட்டது.  

## படிமங்கள்

## காட்சியகம்

## தொடர்பான மறைப்புகள்

### சாரோசு 137
# வார்ப்புரு:Solar Saros series 137

2020 சூன் 21 மறைப்பு சாரோசு தொடர் 137 இன் ஒரு நிகழ்வாகும். இத்தொடரின் நிகழ்வுகள் 18 ஆண்டுகள் 11 நாட்களுக்கு ஒரு தடவை இடம்பெறுகின்றன. இத்தொடரில் மொத்தம் 70 மறைப்புகள் நிகழ்கின்றன. இத்தொடரின் முதலாவது நிகழ்வு 1389 மே 25 இல் பகுதி மறைப்பாக இடம்பெற்றது. இத்தொடரில் 1533 ஆகத்து 20 முதல் 1695 திசம்பர் 6 வரை முழுமையான மறைப்புகளும், 1713 திசம்பர் 17 முதல் 1804 பெப்ரவரி 11 வரை கலப்பு மறைப்புகளும் நிகழ்கின்றன. 1822 பெப்ரவரி 21 முதல் 1876 மார்ச் 25 வரை முதல் தொகுதி வலய மறைப்புகளும், 1894 ஏப்ரல் 6 முதல் 1930 ஏப்ரல் 28 வரை இரண்டாவது தொகுதி கலப்பு மறைப்புகளும் இடம்பெறுகின்றன. 1948 மே 9 முதல் 2507 ஏப்ரல் 13 வரை இரண்டாவது தொகுதி வலய மறைப்புகள் இடம்பெறுகின்றன. இத்தொடரின் கடைசி நிகழ்வு (இல. 70) 2633 சூன் 28 இல் பகுதி மறைப்பாக நிகழும். இத்தொடரின் மிக நீண்ட முழுமையான மறைப்பு 2 நிமிடங்கள் 55 செக்கன்களுக்கு 1569 செப்டம்பர் 10 நிகழ்ந்தது. இத்தொடரின் மிக நீண்ட வலய மறைப்பு 2435 பெப்ரவரி 28 இல் 7 நிமிடங்கள் 5 செக்கன்களுக்கு நிகழும்  

| 30 | 31 | 32 |
| --- | --- | --- |
| ஏப்ரல் 17, 1912 | ஏப்ரல் 28, 1930 | மே 9, 1948 |
| மே 20, 1966 | மே 30, 1984 | சூன் 10, 2002 |
| சூன் 21, 2020 | சூலை 2, 2038 | சூலை 12, 2056 |
| சூலை 24, 2074 | ஆகத்து 3, 2092 |  |

</noinclude>
# பிரமாதா சௌத்ரி


**பிரமாதநாத் சௌத்ரி (Pramathanath Chaudhuri)** (1868 ஆகத்து 7 - 1946 செப்டம்பர் 2) பிரமாதா சௌத்ரி, அல்லது பீர்பால் எனவும் அழைக்கப்படும் இவர், ஒரு பெங்காலி எழுத்தாளரும் மற்றும் பெங்காலி இலக்கியத்தில் செல்வாக்கு மிக்கவருமாவார். ஆழ்ந்த தேசபக்தி மற்றும் சமசுகிருத ஆர்வலரான பிரமாதா சௌத்ரிக்கு வங்காளப் பூர்வீகத்தின் மீது மிகுந்த நம்பிக்கை இருந்தது. சபுஜ் பத்ராவின் ஆசிரியராகவும் (பசுமை இலைகள்", 1914) இந்த பத்திரிகையைச் சுற்றி கூடியிருந்த குழுவின் வழிகாட்டியாகவும், சௌத்ரி வங்காள இலக்கியத்திற்கு ஒரு நீடித்த பாரம்பரியத்தை உருவாக்கிச் சென்றார்.  

## ஆரம்ப கால வாழ்க்கை
பப்னாவில் (இப்போது வங்காளதேசம் ) ஹரிபூர் கிராமத்தின் புகழ்பெற்ற ஜமீந்தார் குடும்பத்தைச் சேர்ந்த துர்காதாசு சௌத்ரி மற்றும் அவரது மனைவியும், இரவீந்திரநாத் தாகூரின் இரண்டாவது சகோதரியான சுகுமாரி தேவி, ஆகியோர் ஹரிபூரில் அவர்களது முதல் ஐந்து ஆண்டுகளையும், அடுத்த பத்து ஆண்டுகளை நதியா மாவட்டத்தின் கிருட்டிணா நகரிலும் கழித்தனர். (இப்போது மேற்கு வங்காளம் ). பிரிட்டிசு அரசாங்கத்தின் உயர் அதிகாரியான இவரது தந்தையின் பணி காரணமாக இவர் பீகார் மற்றும் வங்காள மாகாணத்தின் பல இடங்களுக்கு செல்ல வேண்டியிருந்தது.  

### கிருட்டிணா நகரில் வாழ்க்கை
இவர், கிருட்டிணா நகரில் உள்ள கிருட்டிணாநகர் தேவிநாத் உயர்நிலைப் பள்ளியில் பயின்றார். தனது ஐந்தாம் முதல் பதின்மூன்றாம் வயது வரை, சௌத்ரி கிருட்டிணாநகரில் வசித்து வந்தார்.  

இந்த காலகட்டத்தில், சௌத்ரி வங்காளத்தின் பாரம்பரிய இந்து கிராம தொடக்கப் பள்ளிகளில் படித்தார். 1881 ஆம் ஆண்டில், இவர் நுழைவு வகுப்பில் இருந்தபோது, கிருட்டிணாநகரில் மலேரியா ஒரு தொற்றுநோய் வடிவத்தில் வெடித்தது. அந்த தொற்றுநோயால் பாதிக்கப்பட்ட சௌத்ரி எட்டு நாட்கள் மயக்கமடைந்து பின்னர் பீகாரில் உள்ள அவரது தந்தை பணி செய்துவந்த அர்ராவுக்கு அகற்றப்பட்டார். அடுத்த மூன்று மாதங்களுக்கு, இவர் தனது நூல்களை ஒதுக்கி வைத்துவிட்டு, புல்வர் லிட்டன், ஜார்ஜ் எலியட் மற்றும் பால்கிரேவின் கோல்டன் டிரெசெரி போன்ற நூல்களைப் படித்தார். 1882 ஆம் ஆண்டில், சௌத்ரி கொல்கத்தாவுக்குத் திரும்பி, முதல் பிரிவு மதிப்பெண்களுடன் ஹரே பள்ளியில் நுழைவுத் தேர்வில் தேர்ச்சி பெற்றார்.  

### இளம் வயது
சௌத்ரி முதல் கலைப் பாடப்பிரிவுக்காக கொல்கத்தாவின் மாநிலப் பல்கலைக் கழகக் கல்லூரியில் சேர்ந்தார். ஆனால் கொல்கத்தாவில் டெங்குக் காய்ச்சல் பரவியதால் இவர் மீண்டும் கிருட்டிணாநகருக்கு மாற வேண்டியிருந்தது. மேலும் கிருட்டிணாநகர் கல்லூரியில் கலை வகுப்பில் சேர்ந்தார். துரதிர்ஷ்டவசமாக காய்ச்சல் காரணமாக இவர் மீண்டும் தனது படிப்பை நிறுத்தி, தொடர்ந்து தினஜ்பூரில் உள்ள தனது தந்தையிடம் சென்றார். பின்னர் இவரது அண்ணன் சர் அசுதோசு சௌத்ரி பிரெஞ்சு மொழியைக் கற்க இவரை ஊக்கப்படுத்தினார். மேலும் சௌத்ரி பிரெஞ்சு இலக்கியத்தின் தீவிர மாணவராக ஆனார். மேலும் இரபேலைட்டுக்கு முந்தைய கவிஞர்களிடமும் ஒரு புனித சேவியர் கல்லூரியில் கலைத் தேர்வில் இரண்டாம் பிரிவு மதிப்பெண்களுடன் தேர்ச்சி பெற்றார்.
# கிருட்டிண கோவிந்த குப்தா

**சர் கிருட்டிண கோவிந்த குப்தா (Sir Krishna Govinda Gupta)** (1851 பிப்ரவரி 28 - 1926 மார்ச் 20) |  
IMAGE  

இவர் குறிப்பிடத்தக்க இந்திய அரசு ஊழியரும், இந்திய ஆட்சிப்பணியில் இருந்த ஆறாவது இந்தியருமாவார். பாரிஸ்டரான இவர் 19 ஆம் நூற்றாண்டின் ஒரு முக்கிய வங்காள சமூக சீர்திருத்தவாதியாகவும் மற்றும் முன்னணி பிரம்ம சமாஜத்தின் ஆளுமையாகவும் திகழ்ந்தார்.  

## ஆரம்பகால வாழ்க்கை மற்றும் கல்வி
கிருட்டிண கோவிந்த குப்தா தற்போது வங்காளதேசத்தில் அமைந்துள்ள டாக்காவுக்கு அருகில் உள்ள நர்சிங்டி மாவட்டத்தில் சதார் காவல் நிலையத்தில் உள்ள பட்பாரா கிராமத்தில் உள்ள பைத்ய பிராமண குடும்பத்தில் பிறந்தார். இவரது தந்தை காளிநாராயண குப்தா, பட்பாராவின் நில உரிமையாளரும், பிராமண ஆதிக்கம் செலுத்திய சமுதாயத்தில் ஒரு சிறந்த நபராகவும் இருந்தார். இவரது தாய் மகதேவ சந்திர செனின் மகள் அன்னதா சுந்தரி குப்தா ஆவார்.  

இவரது ஆரம்பக் கல்வி மைமன்சிங் அரசுப் பள்ளி மற்றும் டாக்கா கல்லூரியில் மேற்கொள்ளப்பட்டது. பின்னர், இவர் இலண்டன் பல்கலைக்கழகக் கல்லூரியில் சேர்ந்தார். அங்கு இவர் இந்திய ஆட்சிப் பணியில் ஆறாவது இந்திய உறுப்பினரானார். 1871இல் ஒரு தகுதிகாண் பணியில் சேர்ந்தார். 1873இல் இந்தியாவுக்குத் திரும்பினார்.  

## இலக்கிய நடவடிக்கைகள்
1963ஆம் ஆண்டின் இந்திய ஆட்சிப்பணியிலிருந்த சத்யேந்திரநாத் தாகூர் (1842-1923), கிருட்டிண கோவிந்த குப்தாவின் சமூக இலக்கிய நடவடிக்கைகளில் நெருங்கிய கூட்டாளியாக இருந்தார். அப்போதைய வங்காளத்தின்புகழ்பெற்ற தலைவர்களான தாரக்நாத் பாலித், மன்மோகன் கோசு, சத்யேந்திர பிரசன்னா சின்கா, பிகாரி லால் குப்தா மற்றும் கிருஷ்ணா கோவிந்த குப்தா ஆகியோர் கொல்கத்தாவின் பூங்கா தெருவிலுள்ள சத்யேந்திரநாத் வீட்டில் அவ்வப்போது ஏற்பாடு செய்யப்படும் இலக்கிய கலந்துரையாடல்களில் தவறாமல் பங்கேற்றனர்  

## குடும்பம்
கிருட்டிண கோவிந்த குப்தா, நபின் சந்திர தாசு என்பவரின் மகள் பிரசன்னா தாரா குப்தாவை மணந்தார். ஜதிந்திர சந்திர குப்தா, ஹேம குசூம் சென், அதுல் பிரசாத் சென், சரஜு சென், இலா குப்தா மற்றும் நிலினி குப்தா என்ற குழந்தைகள் இருந்தனர். இவரது மகள் ஹேமா குசூம் கல்வியாளரான அதுல் பிரசாத் சென் என்பவரை மணந்தார்.
# சாரோசு தொடர் 137



, அமெரிக்கா  
தொடர் இல. 35]]  

தாய்வானில் இருந்து வலய மறைப்பு  
தொடர் இல. 36]]  
கதிரவ மறைப்புகளுக்கான **சாரோசு தொடர் 137** (*Saros cycle series 137 for solar eclipses*) நிலாவின் இறங்கு முனையில் 18 ஆண்டுகள் மற்றும் 11 நாட்களுக்கு ஒரு முறை இடம்பெறுகின்றது. இத்தொடரில் மொத்தம் 70 மறைப்புகள் நிகழ்கின்றன. இவற்றில் 55 நிகழ்வுகள் கருநிழல் மறைப்புகள் ஆகும். ஏனைய 15 பகுதி மறைப்புகள் ஆகும். இத்தொடர் நிலாவுக்கான சாரோசு தொடர் 130 உடன் தொடர்புள்ளது.  

### சாரோசு 137

## கருநிழல் கதிரவ மறைப்புகள்
கருநிழல் கதிரவ மறைப்புகள் (*Umbral eclipses*), (வளைய, முழு, பகுதி) மேலும் மூன்று பிரிவுகளாகப் பகுக்க முடியும்: 1) நடு (2 வரம்புகள்), 2) நடு (1 வரம்பு) அல்லது 3) மையமல்லாதவை (1 வரம்பு). சாரோசு 137 தொடரில் இவற்றின் வகைப்பாடுகள் பின்வரும் அட்டவனையில் தரப்பட்டுள்ளது:  


## கருநிழல் மறைப்புகளின் பட்டியல்
கதிரவ சாரோசு 137 தொடரில் 55 கருநிழல் மறைப்புகள் 1533 முதல் 2507 வரை நிகழ்கின்றன. மொத்தக் காலம் கிட்டத்தட்ட ஒரு மிலேனியம் (974 ஆண்டுகள்).  

<div>  
1. 1533
1. 1551
1. 1569
1. 1587
1. 1605
1. 1623
1. 1641
1. 1659
1. 1677
1. 1695
1. 1713
1. 1731
1. 1750
1. 1768
1. 1786
1. 1804
1. 1822
1. 1840
1. 1858
1. 1876
1. 1894
1. 1912
1. 1930
1. 1948
1. 1966
1. 1984
1. 2002
1. 2020
1. 2038
1. 2056
1. 2074
1. 2092
1. 2110
1. 2128
1. 2146
1. 2164
1. 2182
1. 2200
1. 2218
1. 2236
1. 2254
1. 2272
1. 2290
1. 2308
1. 2326
1. 2345
1. 2363
1. 2381
1. 2399
1. 2417
1. 2435
1. 2453
1. 2471
1. 2489
1. 2507
</div>  

## நிகழ்வுகள்
# பிரசன்ன குமார் தாகூர்


**பிரசன்ன குமார் தாகூர் (Prasanna Kumar Tagore)** (1801–1886) இவர் இந்துக் கல்லூரியின் நிறுவனர்களில் ஒருவரான கோபி மோகன் தாகூரின் மகனாவார். தாகூர் குடும்பத்தின் பாதுரியகட்டா கிளையைச் சேர்ந்த இவர், இந்து சமுதாயத்தின் பழமைவாத கிளையின் தலைவர்களில் ஒருவராக இருந்தார்.  

## ஆரம்ப கால வாழ்க்கை
1817ஆம் ஆண்டில் செர்போர்ன் பள்ளி மற்றும் இந்து கல்லூரியில் கல்வி பயின்றார். பாரம்பரிய *இசுமிருதி* மற்றும் மேற்கத்திய சட்டம் குறித்த தனது அறிவால், இவர் குடிமை நீதிமன்றத்தில் சட்டப் பயிற்சி மேற்க்கொள்ளத் தொடங்கினார். ஒரு குறுகிய காலத்திற்குள் இவர் அரசாங்க வழக்கறிஞராக நியமிக்கப்பட்டார். ஆனால் 1850ஆம் ஆண்டில் குடும்பச் சொத்தை கவனிப்பதற்காக அந்த வேலையை விட்டுவிட்டார். 1854இல் ஆளுநரின் குழு உருவாக்கப்பட்டபோது, இவர் எழுத்தராகச் சேர்ந்தார். அந்த நேரத்தில் இவர் பணக்கார வங்காளர்களில் ஒருவராக மதிக்கப்பட்டார்.  

## சாதனைகள்
இவர் கௌடிய சமாஜத்தின் (1823) நிறுவனர்-செயலாளராக இருந்தபோதிலும், இவர் உடன்கட்டை ஏறல் முறையை ஒழிப்பதற்கான இராசாராம் மோகன் ராயின் பிரச்சாரத்தில் பங்கேற்றார். பிரசன்னா குமாரால் துர்கா பூஜை கொண்டாடப்படுவதை டெரோசியோ கடுமையாக விமர்சித்தார். மேலும் தன்னை தத்துவவாதியான இராம்மோகனைப் பின்பற்றுபவர் என்று அழைத்துக் கொண்டார்.  

## பணிகள்
இவர் அந்தக் காலத்தின் பல அமைப்புகளுடன் தீவிரமாக தொடர்பு கொண்டிருந்தார். துவாரகநாத் தாகூருடன் சேர்ந்து நில உரிமையாளர்களின் சங்கம் மற்றும் பிரிட்டிசு இந்திய சங்கம் அமைப்பதில் தீவிரமாக ஈடுபட்டார். 1867 ஆம் ஆண்டில் இவர் அதன் தலைவரானார்.  

## குடும்பம்
இவர் வாழ்நாள் முழுவதும் கிறிஸ்தவ நிறுவனங்களின் நடவடிக்கைகளை எதிர்த்தார். ஆனால் சிறந்த மாணவரான இவரது மகன் ஞானேந்திரமோகன் தாகூர் (1826-1890), 1851இல் கிறிஸ்தவத்திற்கு மாறி, பின்னர் கிருட்டிண மோகன் பானர்ஜியின் மகள் கமலமணியை மணந்தார். இங்கிலாந்து சென்று இலண்டனில் இந்துச் சட்டம் மற்றும் பெங்காலி பேராசிரியராக இருந்தார். அவர் முதல் இந்திய சட்டத்தரணியாகச் சட்டப் பயிற்சி செய்ய இந்தியா திரும்பினார்.
# ஞானேந்திரமோகன் தாகூர்


**ஞானேந்திரமோகன் தாகூர் (Gnanendramohan Tagore)** (1826 சனவரி 26 - 1890 சனவரி 5) இவர் 1862ஆம் ஆண்டில் இங்கிலாந்தில் உள்ள வழக்கறிஞர்கள் சங்கத்தில் அழைக்கப்பட்ட முதல் பெங்காலியும், முதல் இந்தியரும் மற்றும் முதல் ஆசியரும்மாவார் .  

## ஆரம்ப கால வாழ்க்கை
ஞானேந்திரமோகன் தாகூர் பிரசன்ன குமார் தாகூரின் மகனும், தாகூர் குடும்பத்தின் பாதுரியகட்டா கிளையைச் சேர்ந்த இந்துக் கல்லூரியின் நிறுவனர்களில் ஒருவரான கோபி மோகன் தாகூரின் பேரனும் ஆவார். 1842இல் இவர் மாதத்திற்கு ரூ. 40 உதவித்தொகை பெற்றுக் கொண்டு கொல்கத்தா மருத்துவக் கல்லூரியில் சேர்ந்தார். ஆனால் இவரது மருத்துவக் கல்வியை முடிக்கவில்லை. இந்துக் கல்லூரியின் மாணவராக இருந்தபோது, இராஜ்நாராயணன் போசு மற்றும் கோவிந்த சந்திர தத் (தோரு தத்தின் தந்தை) ஆகியோர் இவரது வகுப்பு தோழர்களாக இருந்தனர்.  

## கிரிஸ்துவத்திற்கு மாறுதல்
இந்துக் கல்லூரி திறக்கப்பட்டபோது, மேற்கத்திய கல்வி இந்து சமுதாயத்தின் கடுமையான கட்டமைப்பை பாதிக்காது என்று இந்து சமூகத்தின் மரபுவழி பிரிவுகள் நினைத்தன. அவர்கள் இராசாராம் மோகன் ராயை அதிலிருந்து விலகி இருக்கும்படி கட்டாயப்படுத்தினர். இருப்பினும், கல்லூரியின் பெயருக்கும் அதன் மதச்சார்பற்ற பாடத்திட்டத்திற்கும் இடையிலான முரண்பாடுகள் விரைவில் வெளிப்பட்டன' மற்றும் இந்துக் கல்லூரியின் பல மாணவர்கள் கிறிஸ்தவத்தை ஏற்றுக்கொண்டனர்.  

ஞானேந்திரமோகன் 1851ஆம் ஆண்டில் தனது வழிகாட்டியான கிருட்டிண மோகன் பானர்ஜியின் செல்வாக்கின் கீழ் கிறிஸ்தவ மதத்திற்கு மாறினார். மேலும் அவரது மகள் கமலமணியை மணந்தார். இதன் விளைவாக, இவர் தனது தந்தையால் விலக்கி வைக்கப்பட்டார் . மேலும் தனது பரம்பரையை இழந்தார். பிரசன்னா குமார் தாகூர் தனது நிலங்களை தனது மருமகன் மகாராஜா பகதூர் சர் ஜதிந்திரமோகன் தாகூக்கு வழங்கி விட்டார். ஞானேந்திரமோகன் பின்னர் நீதிமன்றத்தின் மூலம் சில சொத்துக்களை திரும்பப் பெற்றார்.  

## பிற்கால வாழ்வு
1859ஆம் ஆண்டில், ஞானேந்திரமோகன் தாகூர் தனது மனைவியுடன் மருத்துவ சிகிச்சைக்காக இங்கிலாந்து சென்றார். குணமடைந்த இவர் இலண்டன் பல்கலைக்கழகத்தில் இந்து சட்டம் மற்றும் வங்காள மொழிப் பேராசிரியராக சேர்ந்தார். 1861ஆம் ஆண்டில், இவர் கென்சிங்டனில் வசித்து வந்தார். அங்கு இவரை மே 28 அன்று மாணவரும் நாட்காட்டியிலருமான இராகல் தாசு அல்தார் சந்தித்தார். இவர் சட்டத் தேர்வுகளில் தேர்ச்சி பெற்றார். மேலும் 1862 ஆம் ஆண்டில் லிங்கன் வழக்கறிஞர் சங்கத்தில் பணியாற்ற அழைக்கப்பட்டார். அவ்வாறு அழைக்கப்பட்ட முதல் ஆசியர் இவராவார். இவர் 1864இல் இந்தியா திரும்பி, 1865 இல் கொல்கத்தா உயர் நீதிமன்றத்தில் சேர்ந்தார். 1869இல் இவரது மனைவி இறந்த பிறகு, இவர் தனது இரண்டு மகள்களான பபேந்திரபாலா மற்றும் சத்யேந்திரபாலாவுடன் மீண்டும் இங்கிலாந்து சென்றார். பின்னர் அங்கேயே இறந்தார். அவர் பிராம்ப்டன் கல்லறையில் அடக்கம் செய்யப்பட்டார். சத்யேந்திரநாத் தாகூரின் மனைவி ஞானதாநந்தினி தேவி 1877இல் தனது குழந்தைகளுடன் இங்கிலாந்துக்குச் வந்தபோது, ஞானேந்திரமோகன் அவர்களைப் வரவேற்று சிறிது காலம் அவர்களுக்கு ஆதரவளித்தார்.
# பாரத் கியான்


பாரதத்தின் ஞானம் என்ற பொருள் கொண்ட **பாரத் கியான்**(Bharath Gyan) பண்டைய இந்தியாவின் ஞானங்களையும் அவற்றின் உலகளாவிய தொடர்புகளையும், இன்றைய அறிவியல், பகுத்தறிவு ஆகிய அறிவுத்துறைகளின் ஒருங்கிணைந்த கண்ணோட்டத்தில் வைத்துத் தொகுக்கும் ஓர் ஆய்வு அமைப்பாகும். டி.கே.ஹரி மற்றும் ஹேமா ஹரி, கணவனும் மனைவியுமாகிய இந்த இருவர், இந்தக் கருத்தாக்கத்தை உருவாக்கியவர்களும், தங்களது அயராத உழைப்பின் மூலம் பண்டைய இந்திய நூல்களில் பொதிந்து கிடக்கும் அறிவுத் தரவுகளை வெளிக்கொணர்ந்து அதை இந்தியர்களுக்கும் மற்றும் வெளி நாட்டவருக்கும் கிடைக்கச் செய்யும் பணியில் ஈடுபட்டிருப்பவர்கள். புத்தகங்களை பதிப்பிப்பதோடு கூட, பாரத ஞானம், இந்திய நாகரிகத்தின் 100க்கும் மேற்பட்ட அம்சங்களை, பல்வேறு நாடுகளில் வசிக்கும், பாரம்பரிய அறிஞர்கள் மற்றும் அறிவியலாளர்களுடன் ஒருங்கிணைந்து ஆராய்ந்துள்ளது. அந்த அறிஞர்களுள் சிலர் பின்வருமாறு; ஐரோப்பிய அணு ஆராய்ச்சி நிறுவனம் இல் அறிவியல் அறிஞராக இருந்த, மறைந்த எஸ்.ஆர்.ராவ்(சிகாரிபுரா ரங்கநாத ராவ்), கடல் தொல்லியலாளர், வரலாற்று வானியல் அறிஞர் புஷ்கர் பட்னாகர்.தங்கள் அமெரிக்கத் தொடர்புகளில் ஒருவரான மைல்ஸ் பாயிண்டெக்ஸ்டெர்(Miles Poindexter) உடைய அவதானிப்புகளின் தொகுப்பான அயர் இன்காஸ் (Ayar-Incas) ஐப் பயன்படுத்திக்கொண்டதோடு, பேரான் அலெக்சாண்டெர் வோன் ஹம்போல்ட்(Baron Alexander von Humboldt), டோனல்ட் அலெக்சாண்டெர் மெகென்சி(Donald Alexander Mackenzie), கோர்டன் எக்ஹோம்(Gordon Ekholm) சர் எட்வர்ட் பர்ணெட் டெய்லர்(Sir Edward Burnett Tylor), பால் கிர்சாப்(Paul Kirchoff), வயல்லெட் டீ லூக்(Viollet De Luc), அரிசியோஸ் நுனெஸ் டோஸ் சேன்தோஸ்(Arysios Nunes Dos Santos) விக்டர் வுல்ப்கான் வோன் ஹேகென்(Victor Wolfgan Von Hagen).  

இந்திய தொல் வரலாறு குறித்த பாரத ஞானம் அமைப்பின் ஆராய்ச்சிகள் எதுவும் சக ஆராய்ச்சியாளர்களால் ஆய்வு செய்யப்பட்டு பதிப்பிக்கப்பட்டுள்ளதாக பொதுவெளியில் தகவல் இல்லை.  

பாரத் கியான் ஒரு லாப நோக்கமற்ற ஆராய்ச்சி நிறுவனம்.  

## ஆங்கிலத்தில் பதிப்பித்துள்ள நூல்கள்
- *பாரதம் என்னும் தர அடையாளம்-தொகுதி-1-இந்தியாவில் பொருள் தயாரிப்பு* (Brand Bharat-Vol1-Made In India)
- *பாரதம் என்னும் தர அடையாளம்-தொகுதி-2-இந்தியாவில் வேர் கொண்டிருப்பவை* (Brand Bharat-Vol-2-Roots In India)
- *பாரதம் என்னும் தர அடையாளம்-தொகுதி-3-இந்தியாவின் தனித்துவம்* (Brand Bharat-Vol-3-Unique to India)
- *பாரதம் என்னும் தர அடையாளம்-தொகுதி-4-இந்தியா உலகிற்கு முன்னோடியாக விளங்குபவை* (Brand Bharat-Vol-4-Leads From India)
- *பாரதம் என்னும் தர அடையாளம்-தொகுதி-5- இந்தியாவின் எதிர்காலம்* (Brand Bharat-Vol-5-Future From India)
- *பழைய தவறான நம்பிக்கைகளை உடைத்தல்- தொகுதி-1- நமது அடையாளம் குறித்து* (Breaking The Myths-V-1-About Identity)
- *பழைய தவறான நம்பிக்கைகளை உடைத்தல்- தொகுதி-2- நமது சமுதாயம் குறித்து* (Breaking The Myths-V-2-About Society)
- *பழைய தவறான நம்பிக்கைகளை உடைத்தல்- தொகுதி-3- நமது செழிப்பு குறித்து* (Breaking The Myths-V-3-About Prosperity)
- *பழைய தவறான நம்பிக்கைகளை உடைத்தல்- தொகுதி-4- நமது திறன் குறித்து* (Breaking The Myths-V-4-About Ability)
- *வரலாற்று கிருஷ்ணர்- தொகுதி-1*
- *வரலாற்று கிருஷ்ணர்- தொகுதி-2*
- *வரலாற்று கிருஷ்ணர்- தொகுதி-3*
- *வரலாற்று ராமர்*
- ''இந்தியவுடனான ஜப்பான்
- *இந்தியா யூ திருப்பம்*
- *பிரபஞ்ச உருவாக்கத்தின் விஞ்ஞானம்*
- *சிவ தத்துவத்தை அறிதல்*
- *இலங்கையில் ராமாயணம்*
- *அயோத்யா போரும் அமைதியும்*
- *தெலுங்குத் தாய்*
- *2009 இன் மூன்று கிரகணங்கள்*
# ஜோசெர்



வில் உள்ள சிற்பங்கள்]]  
மன்னர்கள் பட்டியலில் ஜோசெரின் பெயர் பொறித்த குறுங்கல்வெட்டு]]  

வின் பழைய புகைப்படம்]]  
, சக்காரா]]  

**ஜோசெர்** (**Djoser**) (also read as **Djeser** and **Zoser**) பண்டைய எகிப்தின் எகிப்தின் துவக்க கால் அரசமரபின் மூன்றாம் வம்சத்தை நிறுவியவரும், சக்காரா நகரத்தில் ஜோசெர் பிரமிடையும் கட்டியவரும் ஆவார். இவரது ஆட்சிக் காலம் குறித்து தொல்லியல் வரலாற்று அறிஞர் பல்வேறு ஆண்டுகள் குறிப்பிடுகின்றனர். இருப்பினும் இவர் துவக்ககால எகிப்திய இராச்சியத்தை கிமு 2686 - 2668 முடிய 19 ஆண்டுகள் ஆட்சி செய்தார் என பொதுவாகக் கருதப்படுகிறது. இவரது தலைமை அமைச்சர் இம்கோதெப் ஆவார்.  

பண்டைய எகிப்தில் சக்காரா நகரத்தில், இவர் நிறுவிய தனது படிக்கட்டு ஜோசெர் பிரமிடு கல்லறையில், எகிப்தியக் கடவுளான **கா**வின் சிலையை நிறுவினார்.  

1924-25-களில் சக்காராவில் நடைபெற்ற அகழ்வாய்வுகளின் போது, ஜோசெர் பிரமிடுவில் மன்னர் ஜோசெரின் வண்ணம் தீட்டிய சுண்ணாம்புக் கல் முழு உருவச் சிலையை கண்டுபிடித்தனர்.  

## இதனையும் காண்க
- ஜோசெர் பிரமிடு
- பாரோக்களின் பட்டியல்
- பண்டைய எகிப்திய அரசமரபுகள்
- இம்கோதெப்
# க. செ. கேசவப்பிள்ளை


**கனக்கு செம்பகராமன் கேசவப்பிள்ளை (Kanakku Chembakaraman Kesava Pillai)** (1868-1914) இவர், கர்நாடக இசையின் இந்திய இசையமைப்பாளரும் மலையாள இலக்கியக் கவிஞரும் ஆவார். இவர் திருவிதாங்கூர் அரசவைக் கவிஞராகவும் இருந்திருக்கிறார். மலையாள மகாகாவியமான கேசவீயம், இரண்டு ஆட்டகதைகள் (கூத்து), பல பஜனைகள், கீர்த்தனைகள் போன்றவற்றிற்காக அறியப்படுகிறார். நாராயணியம் என்ற சமசுகிருத நூலை மலையாளத்தில் "பாசாநாராயணியம்" என்ற தலைப்பில் மொழிபெயர்த்துள்ளார்.
# வினோத் மங்காரா



**வினோத் மங்காரா (Vinod Mankara)** கேரளாவைத் தளமாகக் கொண்ட ஒரு இந்திய எழுத்தாளரும் திரைப்பட இயக்குநரும் ஆவார். ஆரம்ப காலத்தில் அச்சு ஊடகங்களில் பகுதிநேரப் பத்திரிகையாளராகத் தனது வாழ்க்கையைத் தொடங்கிய இவர் புது தில்லி, இந்தியாவின் பிற முக்கிய நகரங்களில் பணியாற்றியுள்ளார். மின்னணு ஊடகத்தில் இவரது தொழில்வாழ்க்கை சூர்யா தொலைக்காட்சியில் தொடங்கியது, அங்கு இவர் திட்ட மேலாளராகப் பணியாற்றினார். துபாயைத் தளமாகக் கொண்ட தொலைக்காட்சி நிறுவனமான மத்திய கிழக்கு தொலைக்காட்சியில் தலைமை மேலாளர், நிகழ்ச்சிகள் பொறுப்பிலும் இருந்துள்ளார். இந்தியாவிஷனில் தலைமைத் தயாரிப்பாளராகவும் பணிபுரிந்தார். இப்போது மலையாளத் தொலைக்காட்சி நிறுவனமான ஏசியாநெட்டில் மூத்த தயாரிப்பாளராக இருந்து வருகிறார். இவர் பாலக்காடு அருகே மங்காரா கிராமத்தைச் சேர்ந்தவர்.  

## திரைப்படவியல்

### இயக்குநர் பணிகள்
| இயக்குநராக | தயாரிப்பாளராக | எழுத்தாளராக |  |  |  |
| --- | --- | --- | --- | --- | --- |
| 2010 | *கரையேலக்கு ஒரு கடல் தூரம்* | ஆம் | மலையாளம் | ஆம் | மலையாளம் |
| 2017 | *கம்போஜி* | ஆம் | ஆம் | மலையாளம் | } |
# அத்திக்கடை


**அத்திக்கடை** *(Athikkadai)* இந்தியாவின் தமிழ்நாடு மாநிலத்திலுள்ள திருவாரூர் மாவட்டத்திற்கு உட்பட்ட கூத்தாநல்லூர் தாலுகாவில் உள்ள ஒரு கிராமம் ஆகும். தெற்கில் மன்னார்குடி, வடக்கில் கும்பகோணம், கிழக்கில் திருவாரூர் மற்றும் மேற்கில் தஞ்சாவூர் நகரங்கள் அத்திக்கடைக்கு அருகில் அமைந்துள்ளன.  

## வரலாறு
இந்த பகுதி பண்டைய மன்னர்களான மன்னர் நவாப் மற்றும் மன்னர் இரண்டாம் சரபோஜி ஆட்சிகாலத்தில் ஹாதிகாடு என்ற பெயரில் ஒரு குடியிருப்பு கிராமமாக உருவெடுத்தது.  

இதன் பொருள் ஹாதி என்ற மரம் நிறைந்த காடு என்பதாகும். காலப்போக்கில் "ஹாதி காடு" அத்திக்கடை என்று மருவியது. "ஹாதி" என்றால் இந்தியில் யானை என்று பொருளுண்டு. ஆகையால் இது யானை காடு என்றும் அறியப்பட்டது.  

மேலும் தமிழில் ஹாதி "ஆத்தி" என்று வடிவ மாற்றம் பெற்று அத்தி மரத்தையும், "காடு" என்றால் காடு என்று பொருளையும் தருகிறது. ஆகையால் அத்தி மரம் நிறைந்த காடாகவும் இருந்திருக்கலாம். இந்த கிராமம் முஸ்லிம் ஜமாத் தலைவர்களால் (மசூதி / மஸ்ஜித் நிர்வாகி மற்றும் கருவூலம்) நிர்வகிக்கப்படும் ஒரு நவீன கிராமமாகும். இந்த இடத்தில் வசிப்பவர்கள் மரணம், திருமணம், சட்டங்கள், உயில் மற்றும் வர்த்தகம் போன்ற சந்தர்ப்பங்களில் ஜமாத்தை சார்ந்துள்ளனர்.  

அத்திக்கடையில் பாலக்குடி என்பது அத்திக்கடையின் இரண்டாவது முக்கிய பகுதியாகும். இங்கு 200 ஆண்டுகள் பழமையான புகழ்பெற்ற இஸ்லாமிய தர்கா அமைந்துள்ளது. இந்த தர்கா செய்யது உமர் ஒலியுல்லா என்ற நல்லடியாரின் பெயரில் அமைக்கப்பட்டுள்ளது. இங்கு சாதி, மதம் போதமின்றி மக்கள் தர்காவிற்கு வந்து செல்கின்றனர். ஆகியவற்றைப் பொருட்படுத்தாமல் மக்கள் இந்த புனித தர்காவை பார்வையிடுகிறார்கள். இந்த பகுதி திருவிடைவாசல் ஊராட்சி மன்றத்திற்கு கீழ்வுள்ள பகுதியாகும். இங்கு தான் பழமையான ஆயிரம்மன் கோயிலும் அமைந்துள்ளது.  

நவாப் மன்னர் அத்திக்கடைக்கு விஜயம் செய்தபோது பாரம்பரிய கட்டிடக்கலை கொண்டு ஒரு இறையில்லத்தை கட்டிக்கொடுத்தார். அந்த இறையில்லத்தின் பெயர் பெரிய பள்ளி. இந்த பள்ளி அத்திக்கடையின் கம்பீர அடையாளமாக திகழ்கிறது. இது 500 ஆண்டுகள் பழமையானது. இப்பள்ளியை அத்திக்கடை முஸ்லீம் ஜமாத்தின் கீழ் பராமரிப்பில் உள்ளது .  

## நிலவியல்
- அத்திக்கடை மொத்த பரப்பளவு: 3.02 இன் நில அளவீட்டை உள்ளடக்கியது &nbsp; km² (1.17 &nbsp; mi²) மற்றும் மொத்த தூரம்: 8.28 &nbsp; கிமீ (5.14) &nbsp; mi)
- அத்திக்கடை கிராமங்களைச் சூழ்ந்தது - மேற்கில் நல்ல வல்லம் பேத்தி கிராமம், வடக்கே திருவிடைவாசல் கிராமம், கிழக்கில் திட்டாணிமுட்டம் கிராமம், தெற்கே வாழச்சேரி கிராமம் அமைந்துள்ளது.
- இது திருவாரூரிலிருந்து சுமார் 17.9 கிலோமீட்டர் தொலைவிலும், கூத்தநல்லூர் நகரத்திலிருந்து 6.8 கிலோமீட்டர் தொலைவிலும் அமைந்துள்ளது.

## உசாத்துணைகள்
# சௌரிந்திர மோகன் தாகூர்


**ராஜா சௌரிந்திர மோகன் தாகூர்** அல்லது **சௌரிந்திரோ மோகன் தாகூர்** **(Raja Sourindra Mohun Tagore** or **Sourindro Mohun Tagore)** (1840 - 1914 சூன் 5) இந்தியத் துணைக்கண்டத்தின் வங்காளப் பகுதியிலிருந்து இரவீந்திரநாத் தாகூரை உருவாக்கிய ஒரு உயர் வர்க்க குடும்பத்திலிருந்து வந்த ஒரு வங்காள இசைக்கலைஞராவார். இவர் இந்திய மற்றும் மேற்கத்திய இசைக் கோட்பாட்டைப் படித்தார். மேலும் இந்தத் தலைப்புகளில் விரிவாக வெளியிட்டார். இவர் வங்காள இசைப்பள்ளி மற்றும் வங்காள இசை அகாதமி ஆகியவற்றை நிறுவினார். பிரிட்டிசு இராச்சியத்தின் தீவிர ஆதரவாளர்களுக்கும், இந்தியாவில் உள்ள அதன் முகவர்களுக்கும், பிரித்தானிய தேசியகீதத்தை இந்திய இசைக்கு ஏற்ப இசையமைக்க நியமிக்கப்பட்டார்.  

## சுயசரிதை
இவர், தாகூர் குடும்பத்தின் பாதுரியகட்டா கிளையைச் சேர்ந்த ஹர குமாரின் மகனும், ஜதிந்திரமோகன் தாகூரின் தம்பியும் ஆவார். இவரது குடும்பத்திற்கு மேற்கு வங்காளத்தின் நதியா மாவட்டத்தில் ஹூக்லி ஆற்றின் அருகேயுள்ள பிளாசி மற்றும் புனித யாத்திரைத் தளமான சாகர் தீவுகள் உள்ளிட்ட இடங்களில் பெருமளவில் நிலங்கள் இருந்தன. கொல்கத்தாவில் உள்ள ஐரோப்பிய மாதிரியான இந்துக் கல்லூரியில் படித்த இவர், இந்திய மற்றும் மேற்கத்திய இசையில் ஆர்வம் காட்டினார். இவர் தனது பதினைந்து வயதில் இசை குறித்த புத்தகத்தை வெளியிட்டார். இந்திய இசைக்கான இசைக் குறியீட்டு முறையை உருவாக்கி, கொல்கத்தாவில் முதல் இந்திய இசை இசைக்குழுவை அமைத்தார். இவர் இந்தியாவில் இருந்து இசைக்கருவிகள் சேகரித்தா. மேலும் பலவற்றை உலகம் முழுவதும் உள்ள அருங்காட்சியகங்களுக்கு நன்கொடையாக வழங்கினார். பிலடெல்பியா (1875) மற்றும் ஆக்சுபோர்டு (1895) ஆகியவற்றிடமிருந்து கௌரவ இசை முனைவர் பட்டமும் பெற்றார்.  

## இசை மற்றும் எழுத்துக்கள்
1877 ஆம் ஆண்டில் விக்டோரியா மகாராணியை இந்தியாவின் பேரரசி என்று அறிவித்தது "காட் சேவ் தி ராணி" என்ற பிரித்தானிய தேசிய கீதத்தை உருவாக்க வழிவகுத்தது. 1882 ஆம் ஆண்டில் பிரான்சிஸ் ஹார்போர்டின் ஆலோசனையின் பேரில் ஒரு தேசிய கீதக் குழு உருவாக்கப்பட்டது. 1883 ஆம் ஆண்டில் இவர் அதற்கு இந்திய சை வடிவம் அளித்தார். தேசியகீதத்தை கொல்கத்தாவின் பேராயர் கல்லூரியின் மிர்சா முகமது பக்கீர் கான் அரபு மற்றும் பாரசீக மொழிகளில் மொழிபெயர்த்தார். இவை பின்னர் பல இந்திய மொழிகளில் மொழிபெயர்க்கப்பட்டன. இவர் இந்துக்களின் சாதி அமைப்பு (1884) என்ற நூலை வெளியிட்டு அதன் பழங்காலத்தைக் குறிப்பிட்டு இந்திய சமுதாயத்தில் அதன் பங்கை நியாயப்படுத்தினார்.  

சௌரிந்திராவின் வெளியிடப்பட்ட படைப்புகளில் காளிதாசரின் மாளவிகாக்கினிமித்திரத்தின் மொழிபெயர்ப்பும் இருந்தது. இவர் 1871 ஆம் ஆண்டில் வங்காள இசைப் பள்ளியையும், 1881 ஆம் ஆண்டில் வங்காள அகாடமி ஆஃப் மியூசிக் நிறுவனத்தையும் நிறுவினார். அவர் கல்கத்தா பல்கலைக்கழகத்தின் சக உறுப்பினராகவும், 1880 ஆம் ஆண்டில் இந்தியப் பேரரசின் மிக உயர்ந்த ஒழுங்கின் தோழராகவும் நியமிக்கப்பட்டார்.  

1877ஆம் ஆண்டில், ஜப்பானுடனான இசை உறவைப் புதுப்பிக்க இவர் ஒரு முயற்சியை மேற்கொண்டார். இரண்டு இசைக் கருவிகளை சகாப்தத்தின் முட்சுகிடோ பேரரசருக்கு அனுப்பி இரு நாடுகளின் இசை மரபுகளை ஒன்றிணைக்க உதவினார்.  

1884 ஆம் ஆண்டில், பிற நாடுகளில் இந்திய இசை மீதான ஆர்வத்தையும் ஆய்வையும் ஊக்குவிப்பதற்காக, இலண்டனின் அரச இசைக் கல்லூரி உட்பட வட அமெரிக்கா மற்றும் ஐரோப்பாவில் உள்ள நிறுவனங்களுக்கு ஏராளமான இந்திய கருவிகளை இவர் நன்கொடையாக வழங்கினார். தாகூர் கல்லூரியில் வருடாந்திர விருதாக, தாகூர் தங்கப் பதக்கத்தை நிறுவினார். இது இன்றும் "பொதுவாக தகுதியான மாணவர் (கள்)" க்கு வழங்கப்படுகிறது .
# பியே, பார்வோன்



**பியே** (**Piye**) (once transliterated as **Pankhy** or **Piankhi**; இறப்பு:கிமு 714) பண்டைய எகிப்தின் எகிப்தின் மூன்றாம் இடைநிலைக் காலத்தின் முடிவின் போது எகிப்தை ஆண்ட இருபத்தி ஐந்தாம் வம்சத்தை நிறுவிய எகிப்தியரல்லாத பார்வோன் ஆவார். 25-ஆம் வம்சத்தவர்கள் எகிப்தின் தெற்கே அமைந்த நூபியா (தற்கால சூடான்) பகுதியின் குஷ் இராச்சியத்தினர் ஆவார். பார்வோன் பியே எகிப்தை கிமு 744 முதல் கிமு 714 முடிய 30 ஆண்டு ஆண்டார். நூபியா மற்றும் மேல் எகிப்து பகுதிகளை ஆன்ட பார்வோன்]] பியேவின் தலைநகரம் நூபியாவின் நபதா நகரம் ஆகும். பார்வோன் பியே, தீபை உள்ளிட்ட கீழ் எகிப்து பகுதியின் பார்வோன்களை வெற்றி கொண்டு திறை வசூலித்தார்.  

பியேவின் கல்லறை பிரமிடு, நூபியாவின் எல்-குர்ருவில் உள்ளது. இவரது கல்லறைக் கோயில் ஜெபெல் பார்கலில் உள்ளது. பார்வோன் பியே நிறுவிய கல்வெட்டு குறிப்புகள் கொண்ட சிற்பத்தூண் ஜெபெல் பார்கல் அகழாய்வின் போது 1872-இல் கண்டுபிடிக்கப்பட்டது.  
## இதனையும் காண்க
- எகிப்தின் இருபத்தி ஐந்தாம் வம்சம்
- எகிப்திய பார்வோன்கள்
- பண்டைய எகிப்திய அரசமரபுகள்
கடவுளை தாங்கி நிற்கும் பியோவின் மகள் இரண்டாம் செப்பெனுபெத்த்தின் சிற்பம்]]  

பார்வோன் பியேவிற்கு (இடது) திறை செலுத்த நிற்கும் கீழ் எகிப்தின் சிற்றரசர்கள்]]  

, எல்-குர்ரு]]  

கல்வெட்டுகள்]]
# பதினொன்றாம் ராமேசஸ்


11 அல்லது 9-ஆம் ராமேசேசின் பெயர் பொறித்த அச்சு, லாஸ் ஏஞ்சலீஸ் அருங்காட்சியகம்]]  

**பதினொன்றாம் ராமேசஸ்** (**Ramesses XI** (also written **Ramses** and **Rameses**) பண்டைய எகிப்தின் புது இராச்சியத்தை ஆண்ட இருபதாம் வம்சத்தின் பத்தாம் மற்றும் இறுதி பார்வோன் ஆவார்.  

இவர் எகிப்தின் புது இராச்சியத்தை கிமு 1107 முதல் கிமு 1078/77 முடிய 28 அல்லது 29 ஆண்டுகள் ஆண்டார்.  

இவரது ஆட்சியின் முடிவின் போது துவங்கிய எகிப்தில் மூன்றாம் இடைநிலைக் காலத்தின் போது, எகிப்தின் தெற்கே அமைந்த நூபியா பகுதியின் குஷ் இராச்சியத்தினர் எகிப்தை கைப்பற்றி ஆண்டனர்.  

## இதனையும் காண்க
- எகிப்தின் இருபதாம் வம்சம்
- புது எகிப்து இராச்சியம்
- எகிப்திய பார்வோன்கள்
- பண்டைய எகிப்திய அரசமரபுகள்
# எல்லிப்டோசைட்டு



**எல்லிப்டோசைட்டுகள்** *(Elliptocytes)* என்பவை அசாதாரணமான வடிவங்கொண்ட இரத்தச் சிவப்பு அணுக்களைக் குறிக்கின்றன. இவை ஒவலோசைட்டுகள் என்ற பெயராலும் அழைக்கப்படுகின்றன. முட்டை வடிவம் முதல் தடி அல்லது பென்சில் வடிவம் வரையிலான நீள்வட்டம் முதல் நீள்வடிவங்களில் இவை காணப்படுகின்றனா. இரத்தநிறமியான ஈமோகுளோபின் இந்நீள்வடிவ செல்களின் முனைகளில் குவிந்து அடர்த்தியாகவும் நடுப்பகுதியில் சாதாரண வெளிர் நிறமும் கொண்டுள்ளதை ஒளிநுண்ணோக்கி மூலம் உற்றுநோக்கும்போது காணமுடிகிறது. அரிவாள் செல்கள் போல கூர்மையாக இல்லாமல் இச்செல்களின் விளிம்புகள் வளைந்து காணப்படுகின்றன.  

கண்ணாடித் தகட்டின் மீது பூசப்பட்ட இரத்த மாதிரியில் 1% எல்லிப்டோசைட்டுகள் காணப்படுவது சாதாரண நிலையாகும்.  

அசாதாரண இந்த சிவப்பு இரத்த அணுக்கள் கீழ்கண்ட இரத்தக் கோளாறுகள் உள்ள நோயாளிகளின் இரத்தப் படலங்களில் அதிக எண்ணிக்கையில் காணப்படுகின்றன:  

- மரபுவழி நீள்வட்டச் செல்லியம்
- தென்கிழக்கு ஆசிய நீள்வட்டச் செல்லியம்
- தலசீமியா எனப்படும் இரத்த அழிவுச்சோகை
- இரத்த இரும்புக் குறைபாடு
- பிறவி நரம்புக் குழலிணைவுப் பிறழ்வு நோய்த்தொகை
- மைலோபைப்ரோசிசு எனப்படும் எலும்புமச்சை புற்றுநோய்
- முதிரா சிவப்பணு இரத்தச்சோகை
# கோபி மோகன் தாகூர்


**ராஜா கோபி மோகன் தாகூர் (Raja Gopi Mohan Tagore)** (1760-1819) இவர் பாதுரியகட்டா தாகூர் குடும்பத்தைச் சேர்ந்தவரும் மற்றும் இந்திய துணைக் கண்டத்தின் வங்காளப் பகுதியைச் சேர்ந்த ஜமீந்தாரும் மற்றும் அறப்பணிகளில் ஈடுப்பட்டவருமாவார்.  

## பணிகள்
தர்பநாராயண தாகூரின் மகனான இவர், தாகூர் குடும்பத்தின் பாதுரியகட்டா கிளையை நிறுவியவராவார். இவருக்கு சமசுகிருதம், பிரெஞ்சு, போர்த்துகீசியம், ஆங்கிலம், பாரசீகம் மற்றும் உருது போன்ற மொழிகள் தெரிந்திருந்தன. கோபி மோகன் தாகூர் தனது செல்வத்திற்காக நன்கு அறியப்பட்டவர். மேலும் 1812 ஆம் ஆண்டில், காளிகாட்டில் உள்ள காளிக் கோயிலுக்கு மிகப் பெரிய தங்கத்தைப் பரிசாக வழங்கியவராக இருந்திருக்கலாம்.  

நாட்டில் மேற்கத்திய கல்வியைத் தொடங்கிய கொல்கத்தாவின் மாநிலக் கல்லூரியின் நிறுவனர்களில் ஒருவராகவும் இருந்தார். பிற்காலத்தில் இந்துக் கல்லூரி என்று அழைக்கப்பட்ட மாநிலக் கல்லூரியை நிறுவியதற்காக இவர் அளித்த நன்கொடை இரண்டாவது பெரியதாகும், இது வர்தமான் மகாராஜாவுக்கு அடுத்தபடியாக இருந்தது. இதன் நினைவாக கல்லூரியின் நூலக மண்டபத்தில் பளிங்கினால் ஆன கல்வெட்டு ஒன்று அமைக்கப்பட்டது. பின்னர் இந்துக் கல்லூரியின் ஆளுநராக நியமிக்கப்பட்டு தகுதியான மாணவர்களுக்கு இவரது பெயரில் உதவித்தொகை வழங்கினார்.  

கோபி மோகன் துர்கா பூசையை ஆடம்பரமாக கொண்டாடினார். ஆர்தர் வெல்லஸ்லி உட்பட பல ஐரோப்பியர்கள் இவர் வழங்கிய விழா மற்றும் இரவு விருந்தில் கலந்து கொண்டனர்.  

### அறப்பணிகள்
கலை, இசை, சமசுகிருத கற்றல் மற்றும் தடகள விளையாட்டு ஆகியவற்றின் சிறந்த புரவலராக இருந்த இவர் இந்த நோக்கத்திற்காக தாராளமாக நன்கொடை அளித்தார். பிரபல மல்யுத்த வீரர் இராதா கௌலா இவரிடம் பணிபுரிந்துள்ளார். இவரிடம் பணிபுரிந்தவர்களில் பிரபல வங்காள பாடலாசிரியர் இலக்கி காந்தா மற்றும் அக்காலத்தின் பிரபல பாடகர் காளி மிர்சா ஆகியோரும் அடங்குவர்.  

இவர் சோவபசார் இராஜா இராஜ் கிருஷ்ண தேவின் நெருங்கிய நண்பராக இருந்தார். இவர் ஒரு முறை ஜெசூரைச் சேர்ந்த இராஜா பரோடா காந்தா ராயின் தந்தைக்கு உதவினார்.  

### கலைப்பணி
1803ஆம் ஆண்டில் கொல்கத்தாவுக்கு வருகை தந்த பிரிட்டிசுக் கலைஞர் ஜார்ஜ் சின்னரியின் உதவியுடன் இவர் தாகூர் குடும்பத்தின் கலைத் தொகுப்பைத் தொடங்கினார். பின்னர் இது இவரது பேரன் பிரத்யோத் குமார்தாகூரால் விரிவாக்கப்பட்டது. 1802 இல் இவர் சியாம்நகரில் உள்ள சியாம்நகர் முலாசோர் காளிக் கோயிலை நிறுவினார்.  

## குடும்பம்
இவருக்கு சூர்ஜி குமார், சந்திர குமார், நந்தகுமார், காளி குமார், ஹர குமார் மற்றும் பிரசன்ன குமார் எ ஆறு மகன்களும் மற்றும் ஒரு மகளும் இருந்தனர். இதில் ஹர குமார் தாகூர் மற்றும் பிரசன்ன குமார் தாகூர் ஆகிய இருவரும் தாகூர் குடும்பத்தை முன்னோக்கி மரபில் செலுத்தியவர்களில் குறிப்பிடத்தக்கவர்கள் ஆவர்.
# நில்மோனி தாகூர்

**நில்மோனி தாகூர் (Nilmoni Tagore)** (1721-1791) தாகூர் குடும்பத்தின் ஒரு வாரிசான இவர், பழைய பாதுரியகட்டாவின் வீட்டை விட்டு வெளியேறி, 1758 ஆம் ஆண்டில் தாகூர் குடும்பத்தின் ஜோராசங்கோ கிளையை நிறுவினார். இவர் ஜோராசங்கோ தாகூர் பாரி என்று அழைக்கப்படுகின்றார். நில்மோனி மற்றும் தர்பநாராயண தாகூர் ஆகிய இருவரும் பிரித்தானிய கிழக்கிந்திய நிறுவனத்தில் பணிபுரிந்த ஜெய்ராம் தாகூரின் இரண்டு மகன்களாவர்.. தர்பநாராயணன் தனது வணிகத்தையும் நிலங்களையும் வளர்த்துக் கொண்டாலும், நில்மோனி பிரிட்டிசாருக்கு சேவை செய்யத் தீர்மானித்து மாவட்ட நீதிமன்ற சிரஸ்தாராக உயர்ந்தார். குடும்ப தகராறின் தீர்வுத் தொகையாகஇவர் தனது சகோதரர் தர்பநாராயணனிடமிருந்து ஒரு இலட்சம் ரூபாயைப் பெற்றுக்கொண்டு ஜோராசங்கோவுக்குச் சென்று அங்கு ஒரு வீட்டினைக் கட்டினார்.  

இவருக்கு இராம்லோகன் தாகூர் (1759-1804), இராம்மோனி தாகூர் (1759-1833), இராம்புல்லாவ் தாகூர் (1767-1824) என்ற மூன்று மகன்கள் இருந்தனர். இராம்மோனி தாகூருக்கு இராதாநாத், துவாரகநாத் மற்றும் இராம்நாத் என்றா மூன்று மகன்கள் இருந்தனர். இராம்லோகன் தாகூருக்கு ஆண்வாரிசு இல்லை. எனவே அவர் தனது சகோதரர் இராம்மோனியின் இரண்டாவது மகனான புகழ்பெற்ற துவாரகநாத் தாகூரை தத்தெடுத்தார். அவருக்கு கீழ் தாகூரின் ஜோராசங்கோ கிளையின் அதிர்ஷ்டம் உயர்ந்தது
# தர்பநாராயண தாகூர்


**தர்பநாராயண் தாகூர் (Darpanarayan Tagore)** (1731-1793) இவர்தாகூர் குடும்பத்தைச் சேர்ந்தவர. இர் பாதுரியகட்டாவுில் கிளைத்தார். கொல்கத்தாவுக்குச் செல்வதற்கு முன்பு சந்தன்நகரில் உள்ள பிரெஞ்சு கிழக்கிந்திய நிறுவ்னத்தில் திவானாகப் பணியாற்றினார். பின்னர் இவர் எட்வர்ட் வீலருக்கு ஒரு வணிகரானார். *எட்வர்ட் வீலர் கர்னல் மோன்சனு*க்குப் பிறகு *வாரன் ஹேஸ்டிங்ஸ்* தலைமையிலான வங்காளத்தின் உச்சக்குழு அமைப்பின் உறுப்பினராக இருந்தார். பின்னர் தர்பநாராயணன் வங்காளதேசத்தின் உள்ள ராஜசாகியில் தனது பெயரில் ஒரு பெரிய ஜமீந்தாரி நிலங்களை வாங்கி வங்காளத்தின் முன்னணி ஜமீந்தார்களில் ஒருவராக தன்னை நிலைநிறுத்திக் கொண்டார். இவருக்குப் பிறகு இவரது மகன் கோபி மோகன் தாகூர் பதவிக்கு வந்தார்.
# அரவிந்தன் நீலகண்டன்


**அரவிந்தன் நீலகண்டன்** (*Aravindan Neelakandan*) தமிழ் மற்றும் ஆங்கிலத்தில் எழுதும் எழுத்தாளர். ராஜீவ் மல்கோத்ரா உடன் இணைந்து இவர் எழுதிய உடையும் இந்தியா எனும் நூல் அதிகம் கவனிக்கப்பட்ட படைப்பாகும். “ஆழி பெரிது” வேதகாலப் பண்பாடு குறித்து அரவிந்தன் எழுதியுள்ள ஓர் ஆய்வு நூல். இது தமிழ்ப் பேப்பர் என்ற இணைய இதழில் தொடராக வெளிவந்தது. இணைய இதழில் தொடராக வெளிவந்தபோது மிகப்பெரும் வரவேற்பையும் அதைவிடப் பெரிய சர்ச்சைகளையும் எதிர் கொண்டது. கதைகள், கட்டுரைகள் மற்றும் நூல்கள் எழுதுவதோடு வலம் என்ற மாத இதழின் பொறுப்பாசிரியர்களில் ஒருவராகவும் செயல்பட்டு வருபவர்.. மேலும் "ஸ்வராஜ்யா" மற்றும் "தமிழ் ஹிந்து" இணையதளங்களின் பதிப்பாசிரியர்களில் ஒருவராகவும் அவற்றின் படைப்புகளில் பங்கெடுப்பவராகவும் உள்ளார்.  

## வாழ்க்கைக் குறிப்பு
அரவிந்தன் நீலகண்டன் 16 சூன் 1971 அன்று நாகர்கோவிலில் பிறந்தார். சென்னைப் பல்கலைக் கழகத்தில் உளவியலில் முதுகலைப் பட்டமும், மதுரை காமாராஜர் பல்கலைக் கழகத்தில் பொருளாதரத்தில் பட்டமும் பெற்றுள்ளார். திண்ணை இணைய இதழில் இந்தியவியல் மற்றும் அறிவியல் கட்டுரைகளை எழுதத் தொடங்கியதிலிருந்து பொது வெளியில் அறிமுகமானார். ஆசிய செய்திகள் தொடர்பாக பத்தி எழுத்தாளராக யு. பி. ஐ. (UPI) இணையதளத்தில் தொடர்ந்து எழுதி வந்தார். பதிப்பிக்கப்பட்ட புத்தகங்களோடு கூட, "தினமணி ஜக்‌ஷன்", "சொல்வனம்", தமிழ்ப் பேப்பர் மற்றும் "திண்ணை" இணைய இதழ்களில் தொடர்ந்து எழுதி வருகிறார். உலகின் பல்வேறு நாடுகளைச் சார்ந்த கல்வியிலாளர்கள் மற்றும் தனிப்பட்ட அறிஞர்கள் பங்குபெறும் "சிருஷ்டி மதுரை" என்ற அமைப்பில் வழி நடத்துபவர்களுள் ஒருவராக உள்ளார். கோபி சங்கரின், பாலியல் வேறுபாடுகள் குறித்து தமிழில் எழுதப்பட்ட முதல் புத்தகம் வெளியிடும் நிகழ்ச்சியை ஒருங்கிணைத்தார்.  

## படைப்புகள்
சிறுகதை, கட்டுரை, சமூக மற்றும் அரசியல் நூல்கள்.  

## தமிழ்ப் புத்தகங்கள்
இவர் கீழ்வரும் தமிழ்ப்புத்தகங்களை எழுதியுள்ளார், .  
- உடையும் இந்தியா
- ஆழி பெரிது: வேதப் பண்பாடு குறித்த உண்மையான தேடல்
- இந்திய அறிதல் முறைகள்: நவீன அறிவியல் புலங்களைப் புரிந்து கொள்ள
- நம்பக்கூடாத கடவுள்
- நரேந்திர மோடி புதிய இரும்பு மனிதர்
- பஞ்சம், படுகொலை, பேரழிவு, கம்யூனிஸம்
- இந்துத்துவச் சிறுகதைகள்
- இந்துத்துவம் ஓர் எளிய அறிமுகம்
- கொஞ்சம் தேநீர் கொஞ்சம் இந்துத்துவம்
- மோடியின் குஜராத்: இந்தியாவின் வளர்ச்சிக்கு ஒரு முன்மாதிரி